O'zbekistonda kollej va texnikum o'quvchilari uchun stipendiya joriy etilishi mumkin

O'zbekistonda kollej va texnikum o'quvchilari uchun stipendiya joriy etilishi mumkin. Bu bo'yicha Prezident qarori loyihasi jamoatchilik muhokamasi uchun e'lon qilindi.
Ma'lum qilinishicha, loyihaga ko'ra, dual ta'lim shaklini joriy qilgan professional ta'lim muassasalariga ichki imkoniyatidan kelib chiqib o'quvchilar uchun stipendiya yoki moddiy rag'batlantirishlar joriy etish vakolati beriladi. Buning uchun muassasa o'zining tegishli bo'ysinuvidagi vazirlik yoki idora bilan kelishishi lozim bo'ladi.
Mablag'larni ta'lim muassasalarining o'zi quyidagilar hisobiga mustaqil shakllantirishi mumkin bo'ladi:
Qayd etilishicha, professional ta'lim muassasalariga o'z ta'sischiligidagi ma'suliyati cheklangan jamiyatlarni tashkil etish huquqi beriladi. Stipendiya ajratish tartibini Moliya vazirligi va Oliy va o'rta maxsus ta'lim vazirligi 2022 yil 1 avgustga qadar ishlab chiqishi ko'zda tutilgan.
Avvalroq Prezidentning O'zbekistonda ish haqi, pensiya, stipendiya va nafaqalar miqdori oshirilishi bo'yicha farmoni e'lon qilingandi. Shuningdek, Toshkent viloyatida “Hokim stipendiyasi” joriy etilani hamda O'zbekiston OTMlarida “Prezident granti” stipendiyasi va “Qizlar uchun maxsus stipendiya” joriy etilishi xabar berilgandi.